ভারতের সাবেক রাষ্ট্রপতি প্রণব মুখোপাধ্যায়কে নিয়ে রচিত সাংবাদিক সুমন চট্টোপাধ্যায়ের জীবনীগ্রন্থ ‘প্রথম নাগরিক’ শিরোনামের গ্রন্থটির শুরুটা এই রকম। ১৯৩৫ সালের ১১ ডিসেম্বর জন্ম নিয়ে বিরাশি বছর ছুঁয়ে এখনও তিনি বেশ তরতাজা যুবক। অশীতিপর চেহারাতেও সংযম আর সদভ্যাসের ছাপ স্পষ্ট। এখনও চলিষ্ণু। বীরভূমের প্রত্যন্ত অঞ্চল থেকে উত্তর ভারতের ক্ষমতার শীর্ষ কেন্দ্র রাইসিনা হিলস হয়ে ঠিকই চলে আসছেন উপমহাদেশের দক্ষিণ-পূর্ব প্রান্তের শেষ বিন্দুটিতে।